રાજ્ય સરકાર દ્વારા આજથી એક મહિના માટે સુજલામ સુફલામ યોજના અંતર્ગત જળસંચયની કામગીરી અંતર્ગત બોરતળાવ ઉંડુ ઉતારવાનો પ્રારંભ કરવામાં આવ્યો છે. જેને સરાહનિય ગણાવી ચેમ્બર ઓફ કોમર્સ દ્વારા કમિશ્નર સમક્ષ લેખીત રજૂઆત કરતા જણાવેલ કે, બોરતળાવ ઉપર પાણીનો સોર્સ માટે ભીકડા કેનાલ તથા કંસારા વેસ્ટ વીઅરથી શાંતિલાલ શાહ કોલેજ સુધી બનાવવામાં આવેલ કેનાલમાંના અવરોધો દુર કરાવવા જરૂરી છે. વધારે પાણી તેના મારફત જ આવતું હોય છે અને બોરતળાવ ફરીવાર ઓવરફ્લો થાય તે માટે ઘટતી કાર્યવાહી કરવા પણ ચેમ્બર ઓફ કોમર્સ દ્વારા માંગણી કરાઈ હતી. બોરતળાવ ઓવરફ્લો થાય તો ભાવનગર શહેરનો પાણી પ્રશ્ન હળવો થવા ઉપરાંત લોકોને ફરવા માટેનું એક રમણીય સ્થળ પણ મળી રહેશે તેવું પણ રજૂઆતમાં જણાવ્યું હતું.